Gedig: Naelstring(Foto: Pexels.com) Die volgende gedig is gekies vir publikasie in die AVBOB Poësiebiblioteek en word heruitgegee met die toestemming van die AVBOB Poësieprojek . Om dié biblioteek van meer as 18 000 gedigte in al 11 landstale te besigtig, klik hier. “Naelstring” deur Annalene Kinghorn ek staar na jou whatsapp-profiel en wag vir ŉ laaste emoji daar’s nie een vir die laaste uur se pyn wat jy alleen moes verduur jou hemelblou oë en big hugs wat my siel raak is nou yskoud en donker jou naelstring is geknip jy is vry van die donker baarmoeder van die lewe vlieg hoog my vriend die hemelblou is nou jou woning